Die volk trek saam – 31 Mei | Die Vryburger
Die volk trek saam – 31 Mei
April 8, 2014 - Menings - 4 comments
Volkskermis 31 Mei.
Die organiseerders van die volkskermis op 31 Mei by die Willie Maraissentrum in Pretoria, is aangenaam verras met die entoesiastiese en positiewe reaksie op die bekendmaking van die funksie. Die doelwit is om op die dag R1 miljoen in te samel, waarvan die grootste deel aan die VVK sal gaan om te help met die koste verbonde aan die verkiesing in September vanjaar. Ander verdienstelike volksorganisasies sal ook hierby kan baat.
Die voorbereiding vir die regsondersoek na die 1994-verraad waarin FW de Klerk en sy handlangers versoek sal word om hulle optrede aan die volk te verdedig, is reeds ver gevorder.
Die organisasies wat hulle steun tot dusver aan die dag gegee het, is:
Volksraad Verkiesings Kommissie (VVK)
Boere-Afrikaner Volksraad (BAV)
Republikeinse Vroue-Beweging (RVB)
Oranje Sake Instituut en Sakekamers (OSI)
Oranje Nywerheidsontwikkelings Koöperasie(Onok)
Die Vryburger e-koerant
Eendracht Radio Bellville,
Daar is ook reeds ‘n aantal stalletjies bespreek en enigeen wat belangstel om sy produkte daardie dag te bemark, kan ons kontak.
Ons bedank by voorbaat ook die boere wat reeds vleis-skenkings gemaak het. Ons sal bly wees as ons ‘n aanduiding kan kry van hoeveel vleis die dag te koop gaan wees, sodat ons betyds vir vries- en yskaste kan reël. Baie dankie ook aan elkeen wat meehelp en meewerk, selfs deur net die boodskap te versprei, en bewys dat ons kan saamwerk en saamstaan ter bereiking van ons ideaal van volksvryheid.
Vir verdere navrae kontak: Bets Botha.
4 thoughts on “Die volk trek saam – 31 Mei”
Vaandrig April 8, 2014 at 12:02 pm
Goeiedag Boere-Afrikaners –
Dit lyken vir my asof wyle Lucas Maree se “Ek sou kon doen met ‘n miljoen..” nie onvanpas sal wees nie.
“en bewys dat ons kan saamwerk en saamstaan ter bereiking van ons ideaal van volksvryheid.”
Kom ons ondersteun hierdie baie belangrike poging in groot getalle as bewys van solidariteit. Ek verstaan dat vleis daardie dag teen baie billike pryse beskikbaar sal wees, benewens ander produkte wat by stalletjies aangebied sal word. Behalwe die geldelike sy, as ek so na die deelnemende organisasies kyk, is dit mos ook ‘n geleentheid om te wys en kennis te neem daarvan dat dinge in volksverband aan die lewe en aan die roer is.
Sekerlik sal dit ook sommer net ‘n lekker kuierdag tussen volksgenote wees.
Jan de Beer April 8, 2014 at 12:40 pm
Dit is wonderlike nuus, met n pragtige geleentheid om mekaar die hand te reik op die pad na vryheid. Ja, ons gaan daar opdaag, met ons beursies en ons vriende!
Stoere Boer April 8, 2014 at 1:04 pm
‘n Paar anduidings hoe om daar te kom sal welkom wees veral vir ons wat jare terug in Pretoria was en tred verloor het met die volksvreemde straatname en uitbreidings. Ek glo dis nie net Pretorianers wat dit wil bywoon nie.
Redakteur April 9, 2014 at 11:10 am
n Roetekaart sal binnekort beskikbaar wees!